En 1995 Os crovates van ocupando os territorios y enclaus on a posición serbia ye menos fácil de defender: primero en mayo a Eslavonia Occidental (Operación Flash), y dimpués en agosto de 1995 Krayina (Operación Tronata). Por miedo a represalias os serbios fuyen en masa de totas estas rechions. A recuperación de Krayina permite liberar d'a presión melitar a los musulmans de Bihac, y os serbios encomienzan a retacular en Bosnia Occidental. Os crovates de Bosnia recuperan Jajce, perdito quan os musulmans y crovates combatiban por Travnik. O 21 de noviembre de 1995 Estatos Unitos fuerza a un alcuerdo de paz en Dayton, os crovates de Bosnia son obligatos a fer parte d'una Federación Crovata-Musulmana dentro de Bosnia-Herzegovina, a més han de ceder as zagueras localidatz que controlaban de Posavina a la republica serbo-bosnia de Bosnia-Herzegovina.